เท็นโด

เท็นโด (天童市 (Tendō-shi)) เป็นนครที่ตั้งอยู่ทางตะวันออกของจังหวัดยามางาตะ ประเทศญี่ปุ่น ข้อมูลเมื่อ 1 ธันวาคม ค.ศ. 2023 (2023 -12-01) นครเท็นโดมีจำนวนประชากรประมาณ 60,895 คน มีขนาดพื้นที่ทั้งสิ้น 113.01 ตารางกิโลเมตร (43.63 ตารางไมล์) ภูมิศาสตร์ เท็นโดตั้งอยู่ทางตะวันออก-กลางของแอ่งยามางาตะ ทางทิศตะวันออกติดกับเทือกเขาโออุ เทศบาลข้างเคียง จังหวัดยามางาตะ นครยามางาตะ นครฮิงาชิเนะ นครซางาเอะ เมืองนากายามะ เมืองคาโฮกุ ภูมิอากาศ เท็นโดมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Dfa) มีความแตกต่างของอุณหภูมิในแต่ละฤดูกาลอย่างมาก โดยมีฤดูร้อนที่อบอุ่นถึงร้อน (และมักจะชื้น) และฤดูหนาวที่หนาวเย็น (บางครั้งก็หนาวจัดมาก) มีหยาดน้ำฟ้าตลอดทั้งปี แต่จะหนักที่สุดในช่วงเดือนสิงหาคมถึงตุลาคม อุณหภูมิเฉลี่ยทั้งปีในเทนโดอยู่ที่ 11.1 °C ปริมาณน้ำฝนโดยเฉลี่ยต่อปีอยู่ที่ 1,381 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยจะอยู่ในเดือนสิงหาคม อยู่ที่ประมาณ 24.8 °C และต่ำสุดในเดือนมกราคม อยู่ที่ประมาณ -1.4 °C สถิติประชากร จากข้อมูลสำมะโนประชากรของญี่ปุ่น จำนวนประชากรของเท็นโดยังคงค่อนข้างคงที่ในช่วงไม่กี่ทศวรรษที่ผ่านมา ประวัติศาสตร์ ในสมัยเอโดะ พื้นที่ของเท็นโดในปัจจุบันเคยเป็นส่วนหนึ่งของแคว้นศักดินาเท็นโด ซึ่งเป็นแคว้นศักดินาขนาด 20,000 โกกุ ภายใต้รัฐบาลโชกุนโทกูงาวะ ซึ่งควบคุมโดยตระกูลโอดะ ซึ่งปกครองตั้งแต่ ค.ศ. 1831 ถึง 1871 หลังจากเริ่มต้นสมัยเมจิ พื้นที่ดังกล่าวได้รับการจัดตั้งเป็นหมู่บ้านเท็นโด ขึ้นกับอำเภอฮิงาชิมูรายามะ จังหวัดยามางาตะ เมื่อ ค.ศ. 1878 ต่อมาได้รับการยกฐานะเป็นเมืองเมื่อวันที่ 27 เมษายน ค.ศ. 1892 และยกฐานะเป็นนครเมื่อวันที่ 1 ตุลาคม ค.ศ. 1958 การเมืองการปกครอง นครเท็นโดมีการปกครองในรูปแบบแบบนายกเทศมนตรี–สภา โดยมีนายกเทศมนตรีมาจากการเลือกตั้งโดยตรง และมีสภานิติบัญญัติระบบสภาเดียวซึ่งมีสมาชิก 22 คน ในการเมืองระดับจังหวัด นครเท็นโดเป็นเขตเลือกตั้งที่ให้ตำแหน่งสมาชิกสภาจังหวัดยามางาตะจำนวน 2 คน และในการเมืองระดับชาติ นครเท็นโดเป็นส่วนหนึ่งของเขตเลือกตั้งจังหวัดยามางาตะที่ 1 ในการเลือกตั้งสภาผู้แทนราษฎรในรัฐสภาญี่ปุ่น เศรษฐกิจ เศรษฐกิจของเท็นโดขึ้นอยู่กับการท่องเที่ยวตามฤดูกาล เกษตรกรรม และผลิตภัณฑ์จากไม้ เมืองนี้มีชื่อเสียงในด้านการผลิตชิ้นส่วนไม้ (โคมะ) ที่ใช้ในหมากรุกญี่ปุ่น (โชงิ) และมีการละเล่น "หมากรุกมนุษย์" มาตั้งแต่ ค.ศ. 1966 นอกจากนี้ เมืองนี้ยังมีบ่อน้ำพุร้อนอนเซ็งหลายแห่ง การศึกษา วิทยาลัยอูโยกากูเอ็ง เท็นโดมีโรงเรียนที่สังกัดเทศบาล ได้แก่ โรงเรียนประถม 12 แห่ง และโรงเรียนมัธยมต้น 4 แห่ง โรงเรียนที่สังกัดคณะกรรมการการศึกษาประจำจังหวัดยามางาตะ ได้แก่ โรงเรียนมัธยมปลาย 1 แห่ง และมีโรงเรียนมัธยมปลายเอกชน 1 แห่ง การขนส่ง รถไฟ บริษัทรถไฟญี่ปุ่นตะวันออก: ยามางาตะชิงกันเซ็ง สถานี: เท็นโด บริษัทรถไฟญี่ปุ่นตะวันออก: สายหลักโออุ สถานี: ทากาตามะ – เท็นโดมินามิ – เท็นโด – มิดาเรงาวะ ทางหลวง ทางด่วนโทโฮกุจูโอ – ทางแยกต่างระดับเท็นโด ทางหลวงแผ่นดินหมายเลข 13 ทางหลวงแผ่นดินหมายเลข 48 เมืองแฝด เท็นโดเป็นเมืองแฝดกับเมืองต่อไปนี้ มาร์ลโบโร (Marlborough) ประเทศนิวซีแลนด์ (ค.ศ. 1989) มารอสตีกา (Marostica) ประเทศอิตาลี (ค.ศ. 1993) หว่าฝางเตี้ยน (瓦房店市) มณฑลเหลียวหนิง ประเทศจีน (ค.ศ. 2002) บุคคลที่มีชื่อเสียง เก็นจิยามะ สึนาโงโร (เกิด ค.ศ. 1786) - นักมวยปล้ำซูโม่ ชิยาโกะ ซาโต (เกิด ค.ศ. 1897) - นักดนตรี เค็นจิ ชิมิซุ (เกิด ค.ศ. 1940) - ผู้ก่อตั้งเทนโดรีวไอกิโด เค็นตะ คูริฮาระ (เกิด ค.ศ. 1982) - นักเบสบอลอาชีพ อ้างอิง แหล่งข้อมูลอื่น คู่มือการท่องเที่ยว Tendo จากวิกิท่องเที่ยว (ในภาษาอังกฤษ) เว็บไซต์ทางการ (ในภาษาญี่ปุ่น)